***Referat* med agenda for møde nr. 5 den 9. august 2021 i Det Grønne Hus kl. 19.**

*Mødet fandt altså sted i Det Grønne Hus i Køge, og gensynet med stedet var påskønnet. BM og RiS havde sørget for tørt og vådt til os alle, tak for det. Vi fylkedes om det store mødebord og begyndte mødet rettidigt.*

*Deltagerne var: Birgit Mindegaard (BM, mødeleder og formand), Henrik Petersen (HP), Richardt Sonnichsen (RiS), Kurt Jensen (KJ), Lisbeth Mûller (LM) , Alexander Villao (AV), Charlotte Rosenblad Ralund (CRR), Susanne Petersen (SP), Dan Koch (DK), Ib Johnsen (IJ, referent) og som inviterede gæster: Asthildur Arnadottir (AA), Camilla Nihøj (CN) samt Brian Jacobsen (BJ).*

*BM indledte mødet med at foreslå en præsentationsrunde. Allerede hér skal der ytres et stort tillykke til BJ med hans 50 års fødselsdag om ganske kort tid.*

1. Godkendelse af referat af sidste møde.

*OK*

Herunder: Jordarbejde på Dalbyvej – KJ og CRR

*KJ var kommet videre med sagen, som dog har det med at gro fast i systemet. KJ har fået bekræftet forbuddet mod jordkørsel af kommunen ved Troels Sommer, men jordkørslen fortsætter tilsyneladende ufortrødent. KJ har skrevet til kommunen herom, men har ikke fået svar endnu. CRR foreslog, at borgmesteren blev sat på som CC i e-mailen. CRR påpegede igen, at sagsområdet er meget komplekst, og Stevns & Køge kommuner har henvendt sig til Miljøministeren om sagen. Walter Brüsch i DN’s sekretariat er på ferie.*

1. Sommerfugle ambassadør i Køge. Asthildur Arnadottir kommer på besøg.

*AA er uddannet læge. Projektet går særlig ud på at AA tager kontakt til firmaer, som besidder >1000 m2 grønt areal, der kan omlægges til blomstereng. Omlægges 20% heraf, vil det koste ca. 5 KKr 1. år, derefter ca. 1250 kr pr år. AA forventer en tilslutning svarende til ca. 10%. HP, IJ og CRR påpegede vigtigheden af at tilså på mineralrig, næringsfattig jord, og at vælge danske hjemmehørende arter. DK inviterede AA til møde på Køge Fællesjord. CRR nævnte sin overraskende gode kontakt til Liedl, og HP omtalte Netto og Coop. DN Køge ser frem til at godt samarbejde, og håber AA vil udnytte kontakten. AA’s e-mail adresse er:* ast.arnadottir@gmail.com

1. Præsteskoven – Camilla Nihøj kommer og fortæller om processen

*CN gjorde glimrende rede for hele processen til nu, og er optimistisk mht. sikring af Præsteskoven for eftertiden. Der er pt indsamlet ca. 1,3 MKr og det forventes, at Køge kommune bevilger 1,5 MKr på tirsdag i næste uge. Dermed er det nødvendige beløb til erhvervelsen næsten hjemme. Stort tillykke med indsatsen herfra, en indsats som har givet dønninger over hele landet og bidrag allevegne fra. En ildsjæls engagement har båret frugt! Vi håber fra DN Køge også at kunne yde et stort bidrag. BM er i kontakt med DN’s præsident i den forbindelse.*

* springfrøer/stor vandsalamander. Status – BM

*Henrik Bringsøes fund af disse to bilag IV arter har skabt yderligere opmærksomhed om den kaotiske situation på myndighedsområdet ifm. forvaltning af bilag IV arter. Det er nu afklaret, at overvågning af bilag IV arter uden for §3 områderne er Miljøstyrelsens ansvar. Inden for §3 områderne er den kommunernes ansvar. Men….hvor meget, hvor grundigt og hvor ofte?*

1. Kursus for Vild have Mentorer (Insektvenlige parcelhushaver i Køge kommune) – KJ

*KJ har slået kursus op under ’Arrangementer’, og det løber af stablen 31. august 2021 17:30 - 20. september 2021 17:30.*

*Annoncetekst: Du får helt gratis et spændende kursus fordelt over 2 aftener, hvor du bliver klædt godt på til at gå forrest og skabe biodiversitet og mere liv i haverne og den bynære natur. På kurset får du samtidigt redskaberne til at arrangere indsatser i dit lokalområde for at gøre naturen vild, hvor du bor. Samtidigt bliver du en del af et netværk af Vild Have-mentorer i Køge, hvor vi sammen kan udveksle erfaringer og inspirere hinanden.
Som uddannet Vild Have-mentor stiller du din viden til rådighed for andre således, at biodiversiteten kan få et løft. Det kan være, at du viser din vilde have frem, arrangerer guidede ture i lokalområdet for at tjekke biodiversiteten, hjælper interesserede borgere med at gøre deres haver vilde, lave kvashegn og bygge insekthoteller eller gør noget andet, der løfter biodiversiteten.
Kurset er for alle, hvad enten du er helt ny i det vilde, eller du har meget erfaring.*

1. Valore mose. Ny klage

*Der er kommet en ny klage over Annette Jensen, Valorevej 50A, idet hun forhindrer lovlig offentlig adgang ind til og på det fredede område. Bjarne Svendsen fra kommunen har været ude at tale med hende, men DN Køge har ingen tilbagemelding modtaget. DN Køge er også stærkt kritiske over for kommunens meget hurtige tilladelse til majsdyrkning (argument: majs er jo også et græs; men næppe hvad man havde for øjnene, da man i sin tid accepterede græsdyrkning på dette område af fredningen), som i værste fald kan betyde tilførsel af næringsstoffer og pesticider inden for det fredede område.*

*Hvis kommunen ikke lovliggør forholdene, vil DN Køge melde lodsejer til politiet.*

1. HOP i Havet 22. august – formøde 5. august kl. 19 med lokale aktører + d. 10.8 i DN-regi kl. 19. BM/RiS

*RiS gjorde rede for projektets fremdrift, og var fuld af optimisme. SP bidrager med en børneaktivitet, idet der vil blive foretaget krabbefangst mm. Vi satser på, at kajak- og rofolket stiller op. Arrangementet er slået op på hjemmesider, både hos os og hos sportsudøverne. BM indleder begivenheden og Niels Rolskov holder tale.*

1. Naturens dag 12.sept. Ejby mose – Fup og fakta i klimadebatten. Evt. samarbejde med Hjerteforeningen der kører Naturens uge 6-12 september.

Materiale tilsendt fra sekretariatet – se materiale

*SP, LM og IJ står for arrangementet i Ejby Mose. SP anmodede om materialer til insekthoteller. DK vil være behjælpelig. Dette arrangement er også slået op på hjemmesiden og kommer i Natur og Miljø.*

1. Kommunalvalg 2021

Debatmøde med politikerne d. 14.oktober kl. 19 – 21 i Braunsteins Pakhus

* Invitation til politikere sendt?
	+ Opdatering af folderen om Fremtidens natur i Køge. Status. *IJ*
	+ Vi skal formulere 5-10 spørgsmål, som vi ønsker klare svar på, og som vi siden kan følge op. Spørgsmålene udarbejdes på et særskilt bestyrelsesmøde.
	+ Curt Gyde fra Frivillig i miljøorganisationen VedvarendeEnergi vil gerne deltage i udarbejdelse af spørgsmål til de politiske partier
* Charlotte er ordstyrer og leder slagets gang
* Annoncering i dagspressen – hvornår?
* Mødet skal udsendes live via Zoom. – Hvordan og hvem styrer det?

*Invitation til politikere positivt modtaget af BM. IJ arbejder videre på folderen. Vi aftalte at mødes og forberede spørgsmål, Zoom logistik mm., den 23. september kl. 19:30 hjemme hos Birgit og Richardt. Deltagere: BM, RiS, CRR, HP, IJ og Curt Gyde (fra VedvarendeEnergi). Annoncering sker i dagspressen 2 uger og én uge før debatmødet.*

1. Træskulpturfestival på Torvet. RiS/SP 21.7 og d.7.8. Eftermøde med Berit Jacobsen d.10.8

*RiS, SP og CN havde haft stor succes de to dage på Køge Torv med udlodning af træer til børn, samt konkurrence om fuglekasser mm. DN Køge ved AV kan donere ca. 1000 træer til kommunen, hvor Berit Jacobsen bedes foreslå arealer til beplantning. CRR anbefalede at lade børn sætte træerne, da de så bliver mere kaotisk og fantasifuldt placeret; eventuelt lave et børneklimaevent!*

1. Kimmerslev sø – Nyt planlagt byggeri i høring.

*KJ var skuffet over, at en besigtigelse med politikere af Kimmerslev området blev droppet pga. dets størrelse. DN Køge finder ikke, der er tilstrækkeligt grundlag for at rejse en fredningssag.*

1. Svar fra MST vedr. vores klage om overskridelse af Strandbeskyttelseslinen Sundsvej 6. (PKC)

*Naturmæssigt en lille sag: hegn, der skal flyttes 2 m. Men: baggrunden er en ulovlig vold, der skulle være fjernet for længst, usaglige argumenter baseret på lægemiddellovgivningen samt et indgreb, der bryder med Strandbeskyttelseslinien. BM overvejer, hvordan hun vil afslutte sagen fra vor side.*

*.*

1. Savværksgrunden – *HP 5 min.*

*HP gjorde rede for Savværksgrundens naturværdier fra granplantage til vild blandskov med 3 vandhuller. HP havde fået nys om planlagt såkaldt oprydning, hvilket ville indebære stort tab af naturværdier. DN Køge ved HP henvender sig til kommunen og ETK og beder dem droppe oprydningsplanerne.*

1. Regionstræf 4.september 10-16 – Hvem har lyst? 2 personer.

*Ingen meldte sig*

*.*

1. DKs vildeste kommune. Besøg af Lea Wermelin d. 16.8.2021 kl. 10.45 STC

*Besøg på transportcentret af miljøministeren satte skub i kommunens forvaltning, som vil fremsætte ideer til at gøre Køge kommune til en meget vild kommune. Måske bruger de BM’s forslag.*

1. Evt.

*Velkommen til Brian Jacobsen, naturfagslærer på Strøby skole. Kildebanken 28, 4681 Herfølge. Tlf.: 24418627*. *Vi håber du stadig har lyst til at bidrage, og vi har årsmøde 25 november.*

*Referent: IJ*

**Ad pkt. 1 Jordpåfyldning**

Se vedh. filer i podio. Walter Brûsch kontaktet. Han er bedt ud fra sagsakterne afgøre om vi har en klagesag.

**Ad. Pkt. 3 Præsteskoven**

Stor pressedækning af købet af skoven. DR1 TV Lorry og P4 samt SN Køge har haft flere indslag vedr. sagen. Camilla Nihøj er inviteret til at komme og fortælle om hele købsprocessen.

Samtidig har HB fundet både springfrøer og stor vandsalamander i området. Det er ligeledes blevet ”flashet” i lokalpressen. Efter at MST er gået ind i sagen er det også blevet en pressesag.

Det er nu endeligt fastlagt at det er MST der er myndighed for bilag IV arter uden for §3 områder og dermed for denne fredskov.

MST har kontaktet Vallø Stift vedr. ejerens forpligtelse til at overholde lovens ord.

En anden borger Frank Guldberg Lassen, Lidemark – har tilsvarende problematik med Vallø stift der skover i skoven nær hans bopæl.

**Ad. Pkt. 4 Kursus for Vild Have Mentorer i Køge kommune**

I samarbejde med Majken Sundahl (DN-sekretariat), Signe Schrøder (Praktisk økologi) og Naturafdelingen Køge kommune afholdes et kursusforløb 2 aftener 31. august og 20. september.

Kurset er oprettet i DNs arrangementsmodul. Køge kommune sørger for sandwich og kaffe. Det grønne hus og kulturhuset er booket.

**Ad. Pkt. 5 Majsdyrkning i Valore mose samt endnu en klage**

DN-Køge har protesteret over forvaltningens manglende ageren vedr. majssåning.

Herefter har Jesper Mortensen forespurgt om hvorvidt adgang er tilladt eller ej. De blev forvist af en lokal lodsejer. Klagen er videresendt til forvaltningen. BBJ, KS of TRS med ønske om status på de tidligere klager. Evt. politianmeldelse. Jesper foreslår at der laves en form for skiltning. Det vil hjælpe med at anvise vej til mosen til mindst gene for lodsejere samt man vil eliminere tvivlen om hvorvidt man må færdes der eller ej.

KS har takket for info, men ikke vendt tilbage med status.

**Ad pkt. 7 Naturens uge 6-12 september**

Vi har I denne uge sendt en fysisk pakke ud til jeres lokalformand med materiale til mobilisering til Naturens Uge 2021. Vi håber meget, at I i lokalområdet vil hjælpe med udbredelsen, så vi kan få så mange glade børn og voksne med ud for at opleve den lokale, eventyrlige natur som muligt, når Naturens Uge afholdes fra d. 6. til d. 12. september 2021.

*”Vedhæftet er en guide. Her finder I en kort****tekst om dette års tema****, en****guide til afholdelse af Naturens Uge****for lokalsamfundet,****seks aktiviteter****I kan finde inspiration i til ugen og****kommunikationsindhold****, som I kan bruge til at skabe synlighed omkring om jeres arrangement, en skabelon til en pressemeddelelse og hjælp til sociale medier. Samtidig har vi vedlagt to plakater, I eventuelt kan hænge op på biblioteker, supermarkeder, idrætsområder etc.*

*Vi håber, at****guiden bliver til hjælp og inspiration for jer****, og at I vil være med til at fejre naturen sammen med de private naturelskere, skoler og daginstitutioner i jeres lokalområde 😊”*

ER der nogen der har lyst?

**Ad. 9 – Træskulptur festival.**

RiS og Susanne deltaget på standen på Køge torv sammen med Camilla Nihøj og Lars Kaae fra Foreningen Præsteskovens bevarelse. Eftermøde med Berit Jacobsen